**Komisioni i Ekonomisë Financave Buxhetit Pasurive Bashjkiake Mbikëqyrjes Financire Planifikimit dhe Zhvillimit Strategjik të Bashkisë**

**RAPORT**

**Nr. 5, datë 30.05.2025**

 Me datë 30.05.2025, ora 10:00, u zhvillua mbledhja e Komisionit të Ekonomisë Financave Buxhetit Pasurive Bashjkiake Mbikëqyrjes Financire Planifikimit dhe Zhvillimit Strategjik të Bashkisë, për shqyrtimin e projektvendimeve:

1. **Projektvendim** “ Për dhënien e ndihmës ekonomike nga fondi 6%, **PRILL** **2025**”.
2. **Projektvendim “**Për miratimin e draftit të Parë të Programit Buxhetor Afatmesëm 2026-2028”
3. **Projektvendimin “** Për miratimin eraportit të parë periodik katërmujor të zbatimit të buxhetit të Bashkisë Kukës Janar-Prill 2025”.

U diskutua për futjen në rend dite të një projektvendimi : Për miratimin e disa ndryshimeve në buxhetin e Bashkisë Kukës për vitin 2025”.

Komisioni shqyrtoi projektvendimet në prezencë të përfaqësuesve të drejtorive përkatëse dhe vërejti se: propozimet janë kompetencë për vendimmarrje të Këshillit Bashkiak.

Kryetari I komisionit hap mbledhjen.

Diskutohet fillimisht për futjen në rend dite të projektvendimit “Për miratimin e disa ndryshimeve në buxhetin e vitit 2025”.

Gëzim Shehu: Ne kemi miratuar buxhetin dhe listën e prioriteteve. Pse duhet të shtojmë prioritete të reja dhe ti financojmë ato, kur ka disa prioritete që presin prej vitesh të financohen.

A është emergjent projekti i rrethimit të varrezave?

Erta Palushi: Është shtuar sipërfaqja e varrezave dhe duhet të bëhet rrethimi i kësaj sipërfaqeje. Gjithashtu do të investohet te hyrja e varrezave, do bëht dhe një parkim përpara hyrjes.

Gazmend Hallaçi: Po investimi në Shëmri, a është bërë projekti?

Erta Palushi: Po, e kemi gati projektin.

Gëzim Shehu: Kemi të tjera gjëra më emergjente, pse duhet të çojmë 600 milion lekë në Shëmri?

Kush është përgjegjës për makineritë? Sa makina i mungojnë bashkisë? Ka 20 vite që 2 makina qëndrojnë në parkingpa u përdorur. Pse është e nevojshme blerja e makinave të reja?

Duhet të thirret personi përgjegjës. Nëse ato makina janë jashtë përdorimit, duhet të kryhen procedurat ligjore. Personalisht nuk jam dakord për ndryshimin e buxhetit. Nuk duhet të shqyrtohet në këtë mbledhje. Nuk jam kundër investimeve por kërkoj të respektohen prioritetet. Kemi lagjen e re në gjendje skandaloze, lagjen Muje po ashtu. Ujërat e zeza janë në gjendje alarmante.

Fillon shqyrtimi i materialeve të rendit të ditës.

Pika 1 **Projektvendim** “ Për dhënien e ndihmës ekonomike nga fondi 6%, **PRILL** **2025**”.

Sami Mata: A ka ndryshime në lista?

Igert Kërxhaliu: Ka hyrje dhe dalje. Daljet vijnë për shkak të aplikimit në skemën e madhe dhe mosdeklarimit në disa raste.

Trajtohet ankesa e zj. Alketa Sinamati.

Igert Kërxhaliu: Është nxjerrë nga sistemi për pikë. Sistemi nuk e ka nxjerrë fitues. Nuk është në kushte të vështira ekonomike pasi është verifikuar rasti.

Gazmend Hallaçi: Janë 166 familje të nxjerra nga sistemi. Sipas llogarive ka një diferencë prej 37 familje. Ku janë këto?

Igert Kërxhaliu: Janë future për riaplikim te skema e madhe.

Nuk ka diskutime të tjera. Hidhet në votim. Miratohet me të gjitha votat pro dhe komisioni vendos të kalohet për shqyrtim në mbledhjen e këshillit bashkiak pa ndryshime.

Gazmend Hallaçi: Kërkoj që në mbledhjen e ardhshme të kemi në raport para këshillit Drejtorin e Ujitjes dhe Kullimi për të dhënë informacion për: Cfare po bëhet me kanalet vaditëse të bashkisë (kanali i Shtiqnit, Breg-Lumës dhe të tjerë), në cfarë gjendje i kemi aktualisht në prag sezoni, cfarë masash do të marrë drejtoria për sezonin veror. Gjithashtu, informacion për kanalin kullues, është bërë investimi, pse nuk është vënë në funksion?

Gjithashtu, në mbledhjen e ardhshme kërkohet në raport Drejtori I Ujësjellës- Kanalizimeve, për të raportuar për të gjitha kërkesat për të cilat i jemi drejtuar me shkrim.

Vijohet me pikën 2 të rendit të ditës. **Projektvendim “**Për miratimin e draftit të Parë të Programit Buxhetor Afatmesëm 2026-2028”.

Nuk ka diskutime për këtë projektvendim. Miratohet.

Vijohet me pikën 3 **Projektvendimin “** Për miratimin eraportit të parë periodik katërmujor të zbatimit të buxhetit të Bashkisë Kukës Janar-Prill 2025”.

Gëzim Shehu:- Cfarë do të bëhet me ujërat e zeza të lagjes Gjalicë?

Erta Palushi:- E kemi në listë prioritetesh këtë projekt.

Gazmend Hallaci:- A ka projekt për infrastrukturën në lagjen e re?

Erta Palushi: - Këtë projekt do e bëjmë së shpejti.

Miratohet projektvendimi me shumicë votash.

Lidhur me kërkesën për ndihmë financiare për trajtim mjekësor jashtë vendit të z. Gentian Shehu, komisioni shpreh dakordësinë dhe kërkon nga drejtoria e financës të gjejë një zgjidhje për rastin.

Lidhur me projektvendimin “Për disa ndryshime në buxhetin e bashkisë Kukës për vitin 2025”,:

Gëzim Shehu: Këto projekte nuk janë në shërbim të komunitetit. Cfare marrëveshje është bërë me pronarët?

Erta Palushi: Janë ndjekur të gjitha procedurat ligjore. Prona është kaluar me vendim të Këshillit të Ministrave.

Gëzim Shehu: Duhet të shmangen problemet sociale. Edhe nëse pronarët janë pa dokumenta, duhet të bëhet marrëveshje me ta.

Sami Mata: Salla ku aktualisht bëhen mbledhjet e këshillit është shumë e vogël. Pse të mos bëhet një sallë e re në kat të parë meqë janë të lira zyrat e ish-ASHK? Duhet të merren masa për krijimin e kushteve për pjesëmarrjen e publikut, medias, përfaqësuesve të drejtorive, etj.

Diskutohen pikë për pikë ndryshimet në buxhet dhe listën e prioriteteve:

1.Rikonstruksion i sallës së mbledhjeve. Miratohet ( kërkohet përmirësimi i projektit).

2.Rrethimi i varrezave. Miratohet

3.Rrethimi i venddepozitimit të mbetjeve në Myc-Mamëz. Miratohet me shumicë votash.

4. Rikonstruksioni i ambjenteve të ish-ASHK. Miratohet me shumicë votash.

5. Rehabilitimi i qendrës së fshatit Shëmri.

Erta Palushi: Projektin e kemi dhuratë.

Gëzim Shehu: Jam kundër që të investohen 60 milion lekë në Shëmri. Aty nuk ka banorë. Infrastruktura është më emergjente. 2 vota pro, 1 kundër (Gëzim Shehu), 1 abstenim (Bledar Lleshaj).

6. Rikonstruksion i katit përdhe Bashkia Kukës. Miratohet.

7. Blerje pajisje kompjuterike për zyra. Miratohet.

8. Blerje pajisje për median. Miratohet.

9. Reload, bashkëpunim I Bashkisë Kukës me UNDP. Miratohet.

10. Blerje e 2 automjeteve kamioncina për nëvoja të institucionit. Miratohet.

Pas shqyrtimit të projektvendimeve dhe materialeve shoqëruese, komisioni

**VENDOSI**

1. Të miratojë dhe t’i propozojë këshillit bashkiak shqyrtimin e mëtejshëm të projektvendimit “ Për dhënien e ndihmës ekonomike nga fondi 6%, **PRILL** **2025**”.
2. Të miratojë dhe t’i propozojë këshillit bashkiak shqyrtimin e mëtejshëm të projektvendimit **“**Për miratimin e draftit të Parë të Programit Buxhetor Afatmesëm 2026-2028”
3. Të miratojë dhe t’i propozojë këshillit bashkiak shqyrtimin e mëtejshëm të projektvendimit “ Për miratimin eraportit të parë periodik katërmujor të zbatimit të buxhetit të Bashkisë Kukës Janar-Prill 2025”.
4. T’i propozojë këshillit bashkiak vlerësimin dhe shqyrtimin e mëtejshëm të projektvendimit “Për disa ndryshime në buxhetin e vitit 2025”.

Këtij vendimi i bashkëngjitet procesverbali i mbledhjes së datës 30.05.2025.

**PËR KOMISIONIN**

Gëzim Shehu\_\_\_\_\_\_\_\_\_\_\_\_\_\_\_\_ \_\_ Anëtar

Bledar Lleshaj\_\_\_\_\_\_\_\_\_\_\_\_\_\_ Anëtar

Gazmend Hallaçi\_\_\_\_\_\_\_\_\_\_\_ Sekretar

Sami Mata\_\_\_\_\_\_\_\_\_\_\_\_\_\_\_\_\_\_\_\_ \_ Kryetar